תושבי פראג בפרט והצ’כים בכלל מתגאים בבירות המקומיות שלהם, מחשיבות אותן לטובות בעולם ושותים מהן לא מעט, כך שלא תהיה לכם שום בעיה ליהנות מבירה משובחת במחירים נוחים ושווים לכל כיס. אבל קחו בחשבון שהמקומיים מתייחסים באפס סובלנות להתנהגות גסה, פוגענית ולא הולמת עקב צריכת יתר של אלכוהול. צריכת אלכוהול במקומות ציבוריים במרכז העיר תעלה לכם ביוקר ותשאיר לכם טע מר בפה כי תצטרכו לשלם קנס כבד בגובה 10,000 קורונות (CZK) שהם בערך 400 אירו. עם זאת, פראג היא גן עדן אמיתי לחובבי אלכוהול ובירות שבה ניתן למצוא מבחר רחב של מקומות המגישים ומוכרים משקאות חריפים מסביב לשעון.